Tirsdag den 21-05-2019 kl. 19:00\n58. Budget 2019 - Ny styrelsesvedtægt\n59. ReVus Anmodning om mellemfinansieringt\n60. Samarbejdsaftale om anvendelse af Kirkeleddet 6, Græsted\n61. Markedsleje for midlertidig anvendelse af kommunale pladser og områder\n62. Afgrænsning af miljøkonsekvensvurderingsrapportens indhold for projektet "Nordkystens fremtid"\n63. Gribvand - ordinær generalforsamling 2019\n64. Parkering ved Rådhuset - Status\n65. Godkendelse af demensstrategi\n66. Anmodning om fritagelse fra hvervet\n67. FGU Nordsjælland Udpegning til bestyrelsen\n69. Input til det regionale kapitel til erhvervsfremmestrategien\n71. Byudviklingsrammen - overbliksstatus for byudvikling og salg - Lukket punkt\n72. Byudviklingsprojekt Troldebakkerne, Helsinge - Lukket punkt\n73. Rekrutteringsproces - Lukket punkt\nBesluttet at betingelserne for indkaldelse af stedfortræder i forbindelse med Kim Valentins lovlige forfald er opfyldt. Sean Crawford (V) indtræder i Byrådet som stedfortræder for Kim Valentin. Indtræden sker fra og med den 21. maj 2019 i en forventet periode på en måned.\nAdministrationen forelægger i denne sag de bevillingsmæssige konsekvenser af den nye styrelsesvedtægt, som Byrådet besluttede på deres ekstraordinære møde den 23. april 2019. Samtidig foreslår administrationen, at Budgetopfølgning 2 udskydes til august.\nat beslutte bevillingsmæssige ændringer til budget 2019-2023 jf. bilag "Oversigt over bevillingsændringer"\nat godkende at Budgetopfølgning 2 udskydes til august\nØkonomiudvalget, 14. maj 2019, pkt. 88:\n1. - 2. Anbefalet med den ændring at budgetopfølgning 2 udskyldes til september.\nByrådet har på deres møde den 23. april 2019 besluttet en ændret udvalgsstruktur og heraf en ny styrelsesvedtægt. Budgetterne skal derfor flyttes, så de afspejler den nye udvalgsstruktur jvf. den nye styrelsesvedtægt.\nI den nye udvalgsstruktur samles Miljø, Klima og Kyst og Udvikling, By og Land. Forebyggelse og Idræt nedlægges og Idræt flyttes til Børn, Idræt og Familie, mens Forebyggelse flyttes til Ældre, Social og Sundhed. Opgaven vedr. Særligt Tilrettelagt Ungdomsuddannelse (STU) samles under Beskæftigelse og Ungeuddannelse.\nVed samling af Udvikling, By og Land og Miljø, Klima og Kyst til et udvalg er der lavet et oplæg til ny rammestruktur med henblik på at give en meningsfuld opdeling i opgaver og sikre en bedre opfølgning på aktivitet og økonomi.\nFlytning af de tilsvarende økonomiske rammer fremgår af bilag "Oversigt over bevillingsændringer".\nAdministrationen anbefaler samtidig, at Budgetopfølgning 2 udskydes til august med henblik på at sikre, at budgetopfølgningen kan ske efter den nye udvalgsstruktur og de bevillingsmæssige konsekvenser af styrelsesvedtægten.\nKommunestyrelsesloven, LBK nr 47 af 15/01/2019\nAlle udvalg - Regneark til bevillingsændringer\nFormålet med sagsfremstillingen er at få Byrådets godkendelse af en mellemfinansiering til Gribskov Spisekammer på 300.943 kr. indtil det endelige regnskab er godkendt af Region Hovedstaden. Mellemfinansieringen forventes at løbe til oktober 2019.\nat godkende mellemfinansiering til Gribskov Spisekammer på 300.943 kr.\nØkonomiudvalget, 14. maj 2019, pkt. 101:\nAfstemning om indstillingen\nFor: A, C, G, O, Ø, Bo Jul Nielsen (8)\nRegion Hovedstaden vedtog sammen med Vækstforum i 2015 den regionale vækst- og udviklingsstrategi: "Copenhagen - hele Danmarks hovedstad". Strategien forkortes ofte ReVUS. Byrådet behandlede 14. nobember 2016 sag vedr Handlingsplan 2017-18 for ReVus.\nHer besluttede byrådet bl.a. at prioritere fødevarefyrtårnet.\nGribskov Spisekammer er en del af dette projekt. Gribskov Spisekammer er en frivillig forening, hvis formål er styrke en bæredygtig produktion al lokale kvalitets rå- og fødevarer i Gribskov Kommune. Medlemmerne er primærproducenter med virksomhed i Gribskov Kommune, og med produktion af rå- og fødevarer fra lokalområdet.\nForeningen tæller producenter af kød (lam, gris og kvæg), korn, grøntsager, honning, bær og frugt samt vin, spiritus og øl.\nIgennem samarbejde og vidensdeling arbejder foreningen på at fremme fødevarehåndværket fra avl til færdig produkt. Identitetsmarkørerne er; Kvalitet, bæredygtighed og autenticitet.\nIgennem samarbejde på tværs af regionen samarbejder foreningen med andre producenter og foreninger i regionen og hele landet, med at styrke produktionmuligheder og vilkår, samt øge beskæftigelsen i fødevareerhvervet i landdistrikterne.\nForeningens deltagelse i ovenstående projekt inkluderer en finansiering, hvor Regionen efter retningslinjerne tilbageholder 15 % af projekttilskuddet som først udbetales, når slutregnskabet, slutrapporten og evalueringen er godkendt.\nGribskov Spisekammer er som nævnt en forening, der ikke har egne driftsmidler eller kapital til udlæg i forbindelse med ReVus-aktiviteter. Det betyder, at 15% (300.943 kr.) af projekttilskuddet ikke kan benyttes med mindre, der kan opnås finansiering af udgifterne frem til endelig afregning af projektregnskabet.\nGribskov Spisekammer søger derfor Gribskov Kommune om at mellemfinansiere dette udestående - 300.943 kr. indtil det endelige regnskab er godkendt af Region Hovedstaden. Mellemfinansieringen forventes at løbe til oktober 2019.\nDet er administrationens umiddelbare vurdering, at der er tale om et projekt, der tjener et almennyttigt formål, og at projektet har en kommunal interesse i form af potentiel vækst af bl.a. arbejdspladser og udvikling for de erhvervsdrivende i kommunen, ligesom borgerne i kommunen vil have nytte af at kunne købe fødevarer lokalt. Det er derfor administrationens umiddelbare vurdering, at der er tale om et projekt, som vil kunne støttes inden for kommunalfuldmagtens regler. Det er således administrationens vurdering at den ansøgte mellemfinansiering under disse betragtninger vil kunne godkendes.\nDer foreligger imidlertid ingen tilsynspraksis på området, og det er derfor administrationens anbefaling, at Tilsynet anmodes om at afgive en forhåndsudtalelse om lovligheden af mellemfinansieringen til projektet. En sådan forhåndsudtalelese forventes at kunne foreligge inden for 1-3 mdr.\nDet skal bemærkes, at mellemfinansiering ifht. LAG-midler er specifikt hjemlet. Dette projekt kan således ikke sammenlignes med mellemfinansieringsmulighederne inden for LAG-midler.\nØkonomiudvalget kan bemyndige administrationen til at udbetale mellemfinansiering, såfremt Tilsynet finder mellemfinansieringen lovlig i forhåndsgodkendelsen.\nMellemfinansiering af 300.394 kr. til det endelige regnskab er godkendt af Region Hovedstaden. Mellemfinansieringen forventes at løbe til oktober 2019.\nAfstemning om anbefalingen fra Økonomiudvalget:\nFor: G, O, C, Ø, A, Betina Sølver, Natasha Stenbo Enetoft (V), Bo Jul Nielsen (17)\nImod: Bent Hansen (V), Kund Antonsen (V), Sean Crawford (V) (3)\nUndlod at stemme: Jannich Petersen (V), Birgit Rowall (V), Jørgen Simonsen (V) (3)\nAnbefalingen fra Økonomiudvalget tiltrådt. Det betyder, at mellemfinansiering til Gribskov Spisekammer på 300.943 kr. er godkendt.\nUdvikling, By og Land behandlersagen for at anbefale Økonomiudvalget og Byrådet at beslutte ny anvendelse af Kirkeleddet 6. Græsted, Det sker i forlængelse af, at lokaliteten er nedlagt som afdeling af botilbud Kobbelhusene.\nAdministrationen indstiller til Udvikling, By og Land og Økonomiudvalget at anbefale Byrådet at :\nbeslutte, at administrationen bemyndiges til at udforme og indgå en samarbejdsaftale med privat aktør om drift af Kirkeleddet 6.\nUdvikling, By og Land, 30. april 2019, pkt. 77:\nØkonomiudvalget, 14. maj 2019, pkt. 90:\nSom et led i implementeringen af Boligstrategisk Handleplan 2017 besluttede Ældre, Social og Sundhed på sit møde d. 28. maj 2018 at omlægge og udbygge afdeling Gydevej 15 af botilbuddet Kobbelhusene i Esbønderup og at nedlægge Kirkeleddet 6 i Græsted som afdeling af botilbuddet. De sidste beboere flyttede fra Kirkeleddet 6 med udgangen af marts 2019. Kirkeleddet 6 frigøres derfor til anden anvendelse under hensyntagen til de bindinger, der følger af, at bygningen er opført iht. Almenboliglovens §105, stk. 2 (dvs. som almene ældre- og handicapboliger) samt de øvrige fysiske forhold på lokaliteten. Gribskov Kommune ejer hele bygningskomplekset Kirkeleddet 6-20. Kirkeleddet 6 og 8, der hver især lægger beslag på ca. en tredjedel af det samlede boligareal i bygningskomplekset, administreres og driftes af Boligkontoret Danmark.\nJuridiske bindinger i almenboliglovgivningen og øvrige forhold begrænser mulighederne for at finde alternativ anvendelse af Kirkeleddet 6. Således kan boligerne ikke konverteres til ungdomsboliger, da det forudsætter konvertering til almen familiebolig. Der er ikke hjemmel i almenboliglovgivningen til, at kommuner kan eje almene familieboliger. Et salg vurderes ikke realistisk med henvisning til, at Kirkeleddet 6 indgår i tæt forbindelse med øvrige dele af det samlede bygningskompleks. Således vil der skulle ske en separering af el, vand og varme og en efterfølgende udmatrikulering. Dette ville gøre klargøring til salg af Kirkeleddet 6 til en bekostelig affære.\nGenerelt gør det sig i øvrigt gældende, at hvis formål ændres iht. Almenboliglovgivningen, skal lån optaget i KommuneKredit indfries. Den kommunale restgæld i hele bygningskomplekset udgør godt 20,8 mio. kr. - og heraf vil ca. en tredjedel, ca. 7 mio. kr., i givet fald skulle indfries. Alene af den grund vurderes konvertering til anden anvendelse end almene ældre/handicapboliger ikke at være realistisk.\nÆldre, Social og Sundhed har på sit møde d. 19. marts 2019 fået en orientering om, at et realistisk og attraktivt scenarie kunne være indgåelse af samarbejdsaftale med ekstern aktør med henblik på anvendelse inden for den lovgivningsmæssige ramme, som byggeriet er underlagt, herunder at lejeaftaler indgås med den enkelte borger. Udvalget tog orienteringen til efterretning. Administrationen arbejder derfor i retning af at indgå samarbejdsaftale med privat aktør om drift af Kirkeleddet 6 til borgere inden for den berettigede personkreds.\nAdministrationen er opmærksom på, at der skal arbejdes hurtigt for at finde en konkret løsning, da det vil nedbringe tomgangsperioden mest muligt. Det månedlige lejetab er 72.500 kr. i tomgangsperioden.\nAdministrationen arbejder efter følgende tids- og procesplan.\nDialog med potentielle samarbejdspartnere/private aktører om mulighederne for at indgå samarbejdsaftale om drift af Kirkeleddet 6 til borgere inden for den berettigede personkreds\nPolitisk godkendelse – april og maj 2019\nBeslutning om principperne for udformning af samarbejdsaftale med privat aktør - i forløb til Økonomiudvalget og Byrådet. Administrationen får mandat til at lave en aftale færdig.\nIndgåelse af samarbejdsaftale om drift af Kirkeleddet 6\nLBK 119 af 1. februar 2019 Bekendtgørelse af lov om almene boliger m.v.\nSagen er udsat fra Udvikling, By og Lands møde 19.03.2019 mhp. uddybning.\nUdvalget Udvikling, By og Land og Økonomiudvalget behandler sagen for at anbefale en beslutning til Byrådet. Sagen handler om vedtagelse af takstkatalog for kommercielle arrangementer, som afholdes på kommunens områder og pladser. Det vedtagne takstbilag for 2018-2019 indeholdt ikke pladsleje, for arrangementer af denne type.\nDen hidtidige praksis med at stille kommunale pladser og områder gratis til rådighed også for kommercielle anvendelser, er ikke i overensstemmelse med kommunalfuldmagtsreglerne.\nAt godkende udkast til taktkatalog for midlertidig anvendelse, af andre kommunale arealer end vejarealer, til kommercielle aktiviteter.\nAt godkende at der ikke opkræves pladsleje for grænsetilfælde i kategori 3.\nUdvikling, By og Land, 19. marts 2019, pkt. 60:\nUdvikling, By og Land, 30. april 2019, pkt. 85:\nØkonomiudvalget, 14. maj 2019, pkt. 91:\nDer skelnes imellem arealer, der i matriklen er udlagt til vejarealer og kommunens øvrige områder med egne matrikel nr.\nEventpladser på kommunale vejarealer og offentlige p-pladser er:\nByrådet besluttede ved behandling af sag om mobilt gadesalg i december 2018, at der ikke skulle opkræves leje ved salg på vejarealer.\nEventpladser på kommunale arealer og pladser, som ikke er vejareal er:\nGrønne områder omkring Lergravssøen i Dronningmølle\nEventpladsen i Gilleleje\nBirkepladsen i Tisvilde\nAf takstkatalog for 2018-2019, fremgår ikke pladsleje for kommunens områder og arealer.\nDen hidtidige praksis med at stille kommunale pladser og områder gratis til rådighed for kommercielle aktiviteter, er imidlertid ikke i overensstemmelse med kommunalfuldmagtsreglerne.\nStatsforvaltningen har i en konkret sag udtalt, at kommuner ikke kan stille kommunale områder og pladser mv. gratis til rådighed, hvis der afholdes et kommercielt arrangement. Se evt. Bilag A, Statsforvaltningens udtalelse.\nLejen skal være på markedslignede vilkår. Der skal opkræves leje af kommunens områder og pladser, når de benyttes til kommercielle aktiviteter, hvis hovedformålet er at generere et økonomisk overskud til arrangøren.\nFlere torve og offentlige p-pladser som ofte anvendes til arrangementer, er udlagt som en del af vejarealet, hvor det er vejlovens bestemmelser der gælder. Veje er reguleret af vejloven og tjener først og fremmest færdselsformål. Hvis vejene og kommunens pladser ønskes anvendt til andre formål f.eks. arrangementer eller udeservering, kræver det en tilladelse fra vejmyndigheden.\nAndre områder er udlagt som selvstændige matrikler og er omfattet af kommunalfuldmagten. Det kan være vanskeligt at forstå for hvem hvilke regler der gælder hvor, og hvor der opkræves pladsleje.\nKommunale arealer og pladser\nKommunale områder og pladser, der ikke er udlagt som vej, er kommunens ejendom, som uden anden hjemmel end kommunalfuldmagten er stillet til rådighed for borgere.\nUdgangspunktet her er, at kommunen kun må stille arealer til rådighed for aktiviteter, der ligger inden for den kommunale opgavevaretagelse, som har kommunal interesse. Heriblandt gælder også aktiviteter med humanitære, velgørende og andre almennyttige formål. Arealerne må gerne stilles til rådighed for salg, der knytter sig til hovedfunktionen.\nDet er muligt at opkræve leje for både kommercielle og ikke kommercielle aktiviteter på kommunens områder og pladser mv.\nVed rent kommercielle aktiviteter, er der dog pligt til at opkræve en markedsbestemt leje for arealerne.\nKommunen er forpligtet til at udfolde sædvanlige og rimelige bestræbelser på at konstatere markedsprisen for de arealer, der ønskes udlejet. Fastsættelse af markedsprisen vil ofte bero på et skøn. Kommunen har en vis margen, og efter omstændighederne kan rammerne for skønnet være ganske vide.\nAdministrationen har undersøgt niveauet for pladslejen i Naturstyrelsen og i en række kommuner. Se Bilag B, Oversigt over markedspriser.\nPå baggrund af det indsamlede materiale er der udarbejdet et forslag til takstkatalog, der afspejler markedsniveauet.\nBilag C, Udkast til takstkatalog.\nOpkrævning afhænger af aktivitet\nHvis en virksomhed mv. udelukkende varetager formål, som en kommune også lovligt kan varetage, må kommunen gerne udleje arealerne gratis eller under markedsprisen. Dette kunne f.eks. være fremme af kulturelle formål, støtte af borgeres mulighed for fritidsaktiviteter, fremme lokal turistudvikling og at eksponere kommunen. Det er i disse tilfælde et krav, at der er adgang for alle.\nHvis virksomheden mv. varetager et formål, som en kommune lovligt kan varetage, men samtidig generer et overskud, som udbetales til private investorer, er der tale om et kommercielt arrangement, og der skal lejen fastsættes til markedslejen.\nAktiviteter kan inddeles i 3 kategorier:\n1. Aktiviteter som kommunen kan tillade uden opkrævning af markedsleje.\n2. Aktiviteter som kommunen ikke kan tillade uden opkrævning af markedsleje.\nÅbne arrangementer uden indtægter.\nÅben og gratis arrangementer med indtægter, uden indtjeningsformål.\nLoppemarkeder og kræmmermarkeder.\nEntré-arrangementer, hvor overskud går til privatpersoner/virksomheder\nArrangementer hvor overskuddet doneres til et godt formål.\nKultur, idræt, møder og lignede, på amatørbasis og uden driftsstøtte.\nSportsforeninger og andre har lånt kommunale pladser til åbne arrangementer uden indtægter. Aktiviteterne henhører i kategori 1.\nKommunens pladser har været lånt til cirkus og madmarkeder af rent kommerciel karakter. Aktiviteterne henhører i kategori 2.\nAktiviteter, som henhører i kategori 3, er lokale foreninger i Gilleleje, Helsinge, Rågeleje og Tisvilde, som uden beregning gennem årene har afholdt markeder med videresalg af stadepladser, på kommunale områder og p-pladser. Ligeledes har lokale arrangører afholdt festivaler og koncert på kommunens områder og p-pladser. Praksis har været, at overskuddet fra aktiviteterne er blevet fordelt til lokale almennyttige formål.\nDet er et lovkrav at kommunen opkræver pladsleje for kommercielle aktiviteter på kommunale områder, listet i kategori 2. Antallet af kommercielle arrangementer på kommunes egne arealer er begrænset. Det kan dog være vanskeligt at gennemskue, om en aktivitet er ren kommerciel og henhører i kategori 2 eller 3.\nPladslejen i udkast til takstkataloget er fastlagt ud fra de markedsligene vilkår.\nFravalg af opkrævning af pladsleje for aktiviteter i grænsetilfældene, listet i kategori 3, kan tiltrække arrangementer og liv. Det lokale engagement kan øges, når arrangører selv kan donere deres overskud fra et lokalt arrangement.\nAdministrationen anbefaler derfor, at opkrævning sker som indstillet af administrationen.\nUdgifter og indtægter i forbindelse med udlejning tilfalder Ejendomsrammen.\nGribskov, Halsnæs og Helsingør kommuner er gået sammen om et fælles kystbeskyttelsesprojekt, "Nordkystens Fremtid", som består af strandfodring med sand, grus og småsten langs den bebyggede del af nordkysten.\nDer skal udarbejdes en fuld miljøkonsekvensvurdering af dette projekt.\nMyndighederne på miljøkonsekvensområdet i Halsnæs, Helsingør og Gribskov Kommune har gennemført en forudgående afgrænsningshøring af berørte myndigheder og offentligheden i forbindelse med miljøvurderingen af projektet. På baggrund af høringen har de tre kommuners myndigheder sammen med NIRAS udarbejdet udkast til et fælles afgrænsningsnotat, som vil ligge til grund for bygherrernes udarbejdelse af en fælles miljøkonsekvensrapport.\nAdministrationen anbefaler Udvikling By og Land og Økonomiudvalget at indstille til Byrådet, at udkast til afgrænsningsnotat fremsendes til kommunen som bygherre for projektet. Herefter kan bygherre gå videre med udarbejdelse af miljøkonsekvensvurderingen af projektet.\nat administrationen som myndighed fremsender afgrænsningsnotatet til projektgruppen, som ud fra dette kan gå videre med udarbejdelse af miljøkonsekvensvurderingen.\nUdvikling, By og Land, 30. april 2019, pkt. 88:\nPræcisering af protokollen fra Udvikling, By og Land, 30. april 2019, pkt. 88:\nØkonomiudvalget, 14. maj 2019, pkt. 92:\nFor: A, C, G, V, Ø og Bo Jul Nielsen (10)\nGribskov, Halsnæs og Helsingør kommuner er gået sammen om et fælles kystbeskyttelsesprojekt, "Nordkystens Fremtid", som består sf strandfodring med sand, grus og småsten langs den bebyggede del af nordkysten.\nDer skal udarbejdes en fuld miljøkonsekvensvurdering af dette projekt (tidligere hed det en VVM redegørelse).\nMiljøkonsekvensvurderingen skal belyse, beskrive og vurdere anlæggets direkte og indirekte virkninger på miljøet, herunder virkninger på:\nMiljøkonsekvensvurderingen giver en samlet beskrivelse af projektet og dets miljøkonsekvenser, som kan danne grundlag for såvel en offentlig debat som den endelige beslutning om projektets gennemførelse. Formålet med vurderingen er at give det bedst mulige grundlag for såvel en offentlig debat som myndighedens endelige beslutning om, hvorvidt der skal gives tilladelse til projektet\nMiljøkonsekvensvurderingen/rapporten vil senere blive fremlagt i en offentlighedsperiode, som bliver af mindst 8 ugers varighed. Her vil der igen blive mulighed for at sende bemærkninger og indsigelser til de tre kommuner. Først herefter, og på baggrund af de indkomne bemærkninger, vil kommunerne behandle miljøkonsekvensvurderingen endeligt og give en eventuel tilladelse i forening med andre lovgivninger. I tilladelsen kan der blive stillet krav om mulige afværgeforanstaltninger og eventuel overvågning.\nDet er vigtigt, at der skelnes mellem bygherrerolle og myndighedsrolle i forhold til projektet Nordkystens Fremtid, da kommunerne er både bygherre og myndigheder på projektet. Administrativt har kommunerne sikret en funktionel opdeling mellem myndighed og bygherre.\nI denne sag er kommunen myndighed i forhold til udarbejdelse af afgrænsningsnotatet.\nMyndighederne på miljøkonsekvensområdet i Halsnæs, Helsingør og Gribskov Kommune har gennemført en forudgående afgrænsningshøring af berørte myndigheder og offentligheden i forbindelse med miljøvurderingen af kystbeskyttelsesprojektet Nordkystens Fremtid.\nAfgrænsningshøringen er opstartet med en ideindkaldelsen den 18. januar 2019. Berørte myndigheder, grønne råd og kystlag er blevet direkte kontaktet. Den 30. januar 2019 afholdt kommunerne sammen et debatmøde om miljøkonsekvenserne for Nordkystens Fremtid for offentligheden. Der var et kort oplæg om projektet og mulige miljøpåvirkninger. Herefter var der mulighed for at stille spørgsmål til rådgivere og repræsentanter fra de tre kommuner. Fristen for at komme med ideer til miljøkonsekvensvurderingen var den 17. februar 2019.\nKommunerne har modtaget 30 bemærkninger og input til afgrænsningsnotatet.\nKommunerne har på denne baggrund udarbejdet et udkast til afgrænsningsnotat og medtaget alle relevante bemærkninger og ideer i afgrænsningsnotatet. På baggrund af disse ideer er der bl.a. indarbejdet krav om undersøgelse af CO2 påvirkningen fra projektet i miljøkonsekvensvurderingen. På baggrund af de indkomne ideer, vil flere alternativer til kystsikringsmetode blive belyst i miljøkonsekvensvurderingen. NIRAS har bidraget til udarbejdelsen af notatet.\nNogle ideer og bemærkninger har vedrørt råstofindvindingsområderne, som vil blive undersøgt i særskilte miljøkonsekvensvurderinger, hvorfor disse input er sendt videre til Orbicon. Orbicon vil stå for udarbejdelse af disse miljøkonsekvensvurderinger. Kommunerne har også videresendt input og ideer vedr. beskyttelse af statens arealer til Staten.\nUdkast til afgrænsningsnotatet vedlægges som bilag.\nMiljø- og Fødevareministeriets lovbekendtgørelse nr. 1225 af 25. oktober 2018 om miljøvurdering af planer og programmer af konkrete projekter (VVM)\nKommunen har som myndighed ingen udgifter til eksterne rådgivere i forbindelse med afgrænsningsudtalelsen,\nIdeoplæg er sendt til berørte myndigheder og høringsperioden har været 18. januar - 17. februar 2019.\nKommunerne har udpeget følgende berørte myndigheder: Kystdirektoratet, berørte vand/spildevandsselskaber, Miljøstyrelsen, Vikingeskabsmuseet, Søfartsstyrelsen, Erhvervsministeriet, Halsnæs Kommune, Helsingør Kommune og Gribskov Kommune.\nIdeoplægget er samtidigt udsendt til grønne råd og kystlag.\nDer er afholdt offentligt debatmøde den 30. januar 2019 om miljøkonsekvenserne for Nordkystens Fremtid.\nFor: G, C, A, Ø, V, Jonna Præst (O), Betina Sølver, Bo Jul Nielsen (22)\nImod: Brian Lyck Jørgensen (O) (1)\nMindretalsudtalelse ved Brian Lyck Jørgensen (O)\nMindretalsudtalelsen er vedlagt som bilag (bilag 2). Udtalelsen omfatter de bemærkninger til sagen, som gør, at Brian Lyck Jørgensen stemmer imod.\nNordkysten fremtid - Afgrænsningsnotat\nUdvikling, By og Land (udvalgsnavn rettet til ifm. protokollering) behandler sagen for at anbefale en beslutning til Økonomiudvalget og Byrådet om kommunens repræsentation på generalforsamlingerne i Gribvand A/S og Gribvand Spildevand A/S.\nAdministrationen indstiller til Udvikling, By og Land (overskrift rettet til ifm. protokollering) og Økonomiudvalget anbefaler Byrådet:\nat bemyndige borgmesteren til at repræsentere kommunen på Gribvand A/S´ generalforsamling den 22. maj 2019\nat bemyndige borgmesteren til at medvirke på Gribvand Spildevand A/S´ generalforsamling den 22. maj 2019\nUdvikling, By og Land, 30. april 2019, pkt. 90:\nØkonomiudvalget, 14. maj 2019, pkt. 93:\nUdvikling, By og Land (udvalgsnavn rettet til ifm. protokollering) og Økonomiudvalget behandler sagen for at anbefale en beslutning til Byrådet om kommunens repræsentation på generalforsamlingerne i Gribvand A/S og Gribvand Spildevand A/S, hvor kommunen skal varetage sine ejerinteresser.\nGribvand A/S og Gribvand Spildevand A/S planlægger at afholde deres ordinære generalforsamlinger onsdag den 22. maj 2019, kl. 14.00. Ligesom det var tilfældet i 2018, vil offentligheden ikke blive inviteret til at overvære generalforsamlingerne, idet den offentlige interesse heri har vist sig at være meget begrænset. Lovgivningen indeholder ikke krav om, at generalforsamlingerne skal være offentlige. Som følge heraf har selskabernes bestyrelser henstillet til, at kommunen beslutter at fravige de formelle regler om kald og varsel i forbindelse med afholdelse af generalforsamlingerne, som ikke offentliggøres via presse og kommunens hjemmeside.\nGeneralforsamlingerne indkaldes med nedenstående dagsorden, som følger af vedtægternes standarddagsorden i punkt 6:\nPå generalforsamlingerne vil bestyrelsernes beretninger blive aflagt på grundlag af ledelsesberetningerne i de udkast til selskabernes årsrapporter for 2018, der er vedhæftet denne dagsorden som Bilag 1-2.\nBestyrelserne har godkendt beretningerne på bestyrelsesmøde den 1. april 2019 og indstillet dem til godkendelse på selskabernes generalforsamlinger den 22. maj 2019.\nUdkastet til regnskab for Gribvand Spildevand A/S udviser et negativt driftsresultat efter skat på kr. 7.995.000 og en egenkapital på kr. 1.790.073. Udkastet til regnskab for Gribvand A/S udviser et negativt driftsresultat efter skat på kr. 7.995.000 og en egenkapital på kr. 1.790.168. Bestyrelserne har godkendt regnskaberne på bestyrelsesmøder den 1. april 2019 og indstillet dem til godkendelse på selskabernes generalforsamlinger den 22. maj 2019 med forslag om, at selskabernes resultater overføres til egenkapitalen .\nSelskabernes bestyrelser har på deres møder den 1. april 2019 besluttet, at de indstiller, at Ernst & Young vælges som revisor for begge selskaber.\nEndvidere anbefaler administrationen, at kommunen på generalforsamlingerne udøver sine ejerinteresser med henblik på at træffe de beslutninger, der indstilles af bestyrelserne ifølge dagsordenspunkterne 1-5.\nAdministrationen anbefaler derfor, at Byrådet anmoder borgmesteren om at medvirke til at sikre, at der på selskabernes generalforsamlinger den 22. maj 2019 træffes beslutninger i overensstemmelse med de i sagsfremstillingen nævnte dagsordenspunkter og indstillinger.\nDette kan ske ved at borgmesteren bemyndiges til at repræsentere kommunen på Gribvand A/S´ generalforsamling den 22. maj 2019 for her at udøve kommunens stemmeret i overensstemmelse med Byrådets beslutninger og ved at borgmesteren bemyndiges til at medvirke til at sikre, at der på Gribvand Spildevand A/S´ generalforsamling ligeledes den 22. maj 2019 - hvor Gribvand A/S´ stemmeret udøves gennem bestyrelsen - ligeledes træffes beslutninger i overensstemmelse med Byrådets beslutninger.\nGribvand - Protokol 2018.pdf\nGribvandAS - Årsrapport 2018 (inkl. koncern).pdf\nGribvandSp - Årsrapport 2018.pdf\nEfter salget af Møllebakken er mulighederne for parkering omkring rådhuset blevet ændret. Sagen forelægges mhp. at præsentere status vedr. parkeringsforhold og forslag til supplerende initiativer.\nat man ved kommende budgetforhandling søger at indarbejde midler til etablering af p-areal for tjenestebiler ved rådhuset\nUdvikling, By og Land, 30. april 2019, pkt. 94:\nØkonomiudvalget, 14. maj 2019, pkt. 94:\nAnbefalet at følge anbefalingen fra Udvikling, By og Land om ikke at tiltræde, man ved kommende budgetforhandling søger at indarbejde midler til etablering af p-areal for tjenestebiler ved rådhuset.\nByrådet har i 16. april 2018 truffet beslutning om opstribning af eksisterende parkeringsplads og foretage evaluering efter 1 år.\nStatus for brug af parkering omkring Rådhuset\nEfter disponering af Møllebakken til byudvikling, er der naturligt kommet mere pres på parkeringsarealet ved Rådhuset.\nBorgere og gæster til rådhuset\nUdvidelse af 2 timers parkering ved rådhuset, har sikret løbende udskiftning og god parkeringsmulighed for besøgende til rådhuset.\nMedarbejdere på rådhuset\nCa. 250 medarbejder arbejder til dagligt på rådhuset. De har bl.a. mulighed for at benytte parkeringsarealet syd for VP-Arkaderne. Det kan konstateres, at benyttelsen her er steget, uden at det dog giver problemer, da der er stadig god overkapacitet i centerområdet.\nVirksomheder omkring rådhuset\nDesværre har vi modtaget henvendelse fra Kvickly, om at rådhusets personale benytter Kvicklys parkeringspladser. Der er derfor indskærpet overfor personalet på rådhuset, at de ikke må benytte Kvicklys parkering. Supplerende har Kvickly ændret skiltningen, så det fremgår at deres p-areal er privat og forbeholdes kunder til forretningen.\nDesuden har der været dialog med Lægehuset om mulighed for sikring af p-plads for udkørende læge. Det vurderes muligt, at Lægehuset selv anlægger 1 til 2 parkeringspladser på egen grund.\nDer opleves også problemer med parkering af kommunens tjenestebiler. Se nærmere beskrivelse nedenfor.\nEksisterende parkeringsplads ved Rådhuset er anlagt som del at det offentlige vejareal. Det er derfor færdslovens bestemmelser der er gældende, hvilket giver begrænsninger i forhold til regulering af parkeringspladsernes formål. Parkeringsrestriktioner skal være begrundet i forhold til et færdselsmæssigt hensyn, eller andre mere almene hensyn. Der kan derfor ikke reserveres parkeringspladser til bestemte køretøjer, så som lægebil eller kommunens tjenestekøretøjer. Parkeringsrestriktioner jf. færdslovens § 92 stk. 1, accepteres alene reservation i forhold til handicap parkering. Det er endvidere muligt at reservere handicappladser til bestemte køretøjer.\nNuværende skiltning af parkeringsbåse forbeholdt tjenestekøretøjer og lægebil er således ikke lovmæssigt hjemlet, og pladserne kan derfor frit benyttes at andre bilister, uden sanktionsmulighed.\nTjenestebiler til kommunens drift med udkørsel fra rådhuset vedrører 10 biler. Bilerne indgår i forskellige opgaver og funktioner, og omfatter både håndværkerbiler, tilsynsbiler og biler til personbefordring, heraf er to elbiler med ladestander. Bilerne parkeres på den offentlige parkeringsplads ved rådhuset, hvilket giver nogle ulemper:\nman skal bruge tid på at finde lånebilen, når den skal bruges.\nman skal bruge tid på at finde en ledig parkeringsbås, når man vender tilbage.\nman ikke nemt og effektivt kan tilgå bilerne i serviceøjemed (f.eks. aflæse km tal, lave servicetjek el. lign.)\nder ikke er mulighed for at lave videoovervågning, da bilerne holder spredt på et offentligt område\n7 af bilerne bruges i gennemsnit af 1,5 skiftende brugere pr. dag, og transporten rundt for at finde og sætte bilen igen estimeres til ca. 3 min. ekstra pr. skift, modsat hvis man ved hvor bilen skal afhentes og sættes igen. Det giver overslagsmæssigt et tidsforbrug på ca ½ time om dagen. På årsplan beregnes det til 131 arbejdstimer ekstra pr. år. (1,5 x 3 min. x 7 biler x 250 dage: 60 = 131 timer.)\nEn løsning kunne være, at etablere separat parkeringsareal til tjenestebilerne på kommunes område. Herved vil kommune opnå:\nat frigive 10 parkeringsbåse til borgere og medarbejdere.\nat kunne reservere båsene alene til tjenestebilerne\nat kunne markere hvilken bil, der hører til hvilken plads, og dermed hurtigere finde bilen, og stille den på samme plads efter anvendelse.\nat få et hurtigt overblik over hvilke biler der er hjemme og til rådighed - også ifb. med serviceeftersyn.\nat få mulighed for at etablere evt. videoovervågning af tjenestebilerne.\nat parkeringskapaciteten ved Rådhuset er under større pres end tidligere, og dagligt udnyttes tæt på 100%\nat personalet har mulighed for parkering syd for VP-Arkaderne uden at det skaber kapacitetsproblemer i centerområdet\nat det er uhensigtsmæssigt, at der ikke er styr på parkering af tjenestebiler\nat der etableres separat parkeringsareal til kommunens egne biler ved Rådhuset\nNedenstående kort viser Rådhuset og det offentlige parkeringsareal i tilknytning hertil. Den røde markering er areal på Rådhusets matrikel, hvor det er muligt at indrette parkeringsområde med restriktion for tjenestebiler mv., i det arealet ikke er en del af det offentlige vejareal.\nOverslag for etablering af parkeringsareal for 10 tjenestebiler er 500.000,- kr.\n1. Administrationens indstilling ikke tiltrådt.\nUdvalget for Ældre, Social og Sundhed får sagen for at sende en anbefaling til Økonomiudvalget og Byrådet om at godkende demensstrategien 2019-2022.\nAdministrationen indstiller til udvalget for Ældre, Social og Sundhed, at:\n1. anbefales Økonomiudvalg og Byråd at godkende demensstrategien 2019-2022.\nÆldre, Social og Sundhed , 7. maj 2019, pkt. 41:\n1. Anbefalet. Administrationen indarbejder udvalgets bemærkninger. Udvalget opfordrer til, at administrationen løbende afsøger mulighederne for et tværkommunalt samarbejde på området. Udvalget opfordrer desuden til, at der er stor opmærksomhed på vejledning til de pårørende.\nØkonomiudvalget, 14. maj 2019, pkt. 96:\nAnbefalet at følge anbefalingen fra Ældre Social og Sundhed.\nBesluttet, at en version af demensstrategi, hvor bemærkninger fra Ældre, Social og Sundhed er indarbejdet vedhæftes protokollen fra Økonomiudvalgets møde som bilag 4.\nÆldre, Social og Sundhed godkendte på udvalgsmøde den 19. februar 2019 at sende høringsudkast til demensstrategi i høring. Hertil besluttede udvalget, at der skulle indarbejdes en række af Handicaprådets og Ældrerådets høringssvar til strategien. Strategien blev efter indarbejdelsen sendt i høring efter ønske fra udvalget - dels direkte pr. mail til alle involverede på workshoppen om strategien, der blev afholdt den 13. december 2018, og dels via kommunens hjemmeside.\nDer har været en høringsperiode på ca. 5 uger. Der er i høringsperioden modtaget 2 høringssvar. Hovedpointerne i de 2 høringssvar er:\nBorgerne/de pårørende, der er inviteret til/er indgået i arbejdet med demensstrategi, har været glade for at kunne bidrage med deres viden.\nDet er en flot strategi, der tager højde for såvel dementes, pårørendes og det professionelle personales behov.\nBorgerne/de pårørende kan genkende sig selv og deres forslag i strategien.\nBorgerne/de pårørende er enige i de overordnede målsætninger i strategien.\nStrategiens mål og hensigtserklæringer er meget overordnede, og den praktiske udførelse af strategien i konkrete forslag imødeses.\nDe pårørende ønsker smidig og hurtig adgang til en demenspsykolog.\nHøringssvarene er vedhæftet sagen i deres fulde længde. På baggrund af de indkomne høringssvar er der ikke ændret noget i demensstrategien efter høringsperioden. Demensstrategien er vedhæftet sagen i den version, som den indstilles til godkendelse.\nStrategien skal efterfølgende omsættes i konkrete indsatser, som udvalget for Ældre, Social og Sundhed skal prioritere og beslutte i efteråret 2019, til udmøntning i 2020. Som forberedelse hertil er der etableret et samarbejde mellem administrationen og Ældrerådet dels om drøftelse af indsatserne på demensområdet og dels om konkretisering af de forslag, som udvalget skal udmønte i forlængelse af demensstrategien i efteråret.\nHøringssvar fra Ældrerådet tilføjet ved protokollering af ÆSS-dagsorden\nÆR finder det glædeligt, at Demensstrategien er blevet modtaget så positivt hos høringsparterne, hvor det gennemgående indtryk er, at de involverede parter kan genkende egne synspunkter fremført i den grundige tilblivelsesproces. ÆR har også været tilfreds med processen, men finder ligesom det fremgår af vedlagte høringssvar fra Bakkebo, at der er mange gode forslag. Men vi er også enige i, at der mangler en konkretisering af planerne og en nøjere plan for deres udførelse. Vi håber, at implementeringen vil blive tydligere i løbet af efteråret, men vi kan fortsat være bekymrede for, at der ikke er økonomi til gennemførelse af de udmærkede planer. Vi anbefaler derfor fortsat tæt kontakt til Demensvenlig Nordsjælland. Derudover efterlyser vi fortsat indsatsen for etablering af flere aflastningspladser. Vi efterlyser også, at dette emne fortsat drøftes med pårørendegrupperne, således at vi kan få behovet afdækket. ÆR har ved flere lejligheder efterlyst en pårørendevejleder placeret centralt i Kommunen. Der vil især være behov for denne pårørendevejleder i forhold til pårørende til demente. Disse står ofte ganske hjælpeløse og usikre, når der er mistanke om demens hos en nær pårørende. Inden diagnosen stilles, er den eksisterende hjælp meget uklar. Pårørendegruppen i Gilleleje foreslår, at der henvises til en demenspsykolog. ÆR finder, at dette er et godt forslag, men efterlyser også en klar indgang til kompetent hjælp i det kommunale system. Afslutningsvis vil vi anbefale Kommunen, at Demensstrategien bliver synlig for alle, og at det fremhæves, hvor man som berørt borger kan henvende sig for at få hjælp.\nPolitisk aftale mellem regeringen og de øvrige partier i satspuljekredsen indgået den 15. december 2016.\nDer er afsat 5 millioner kr. til demensområdet fra og med 2020, dels til drift af Holbohave og dels til indsatser på demensområdet.\nDer er modtaget 2 høringssvar fra:\n1. Centerrådet ved Bakkebo og Holbohave.\n2. Pårørendegruppen til demente i Gilleleje.\n1. Demensstrategien godkendt i den version, hvor bemærkninger fra udvalget Ældre, Social og Sundhed er indarbejdet.\nHøringssvar DEMENSSTRATEGI, Centerrådet for Bakkebo og Holbohave\nHøringssvar demensstrategi, pårørendegruppen til demente i Gilleleje\nDemensstrategi Gribskov Kommune, endelig\nDemensstrategi med ÆSS bemærkninger indarbejdet\nSagen handler om udpegninger til Gribskov Kommunes Handicapråd.\nat tage stilling til anmodning om fritagelse fra hvervet\nat udpege en ny stedfortræder for Annelise Hansen efter indstilling fra DH Gribskov.\nJens M. Larsen, stedfortræder for Annelise Hansen, anmoder om at blive fritaget fra hvervet som stedfortræder til Handicaprådet grundet sin livssituation.\nFritagelse fra hvervet\nSammensætning af Handicaprådet pr. maj 2019\nUdpegning af ny stedfortræder\nImødekommer Byrådet anmodningen om fritagelse fra hvervet, bedes Byrådet udpege en ny stedfortræder efter indstilling fra DH Gribskov.\nIndstilling fra DH Gribskov\nDH Gribskov indstiller Bjarne Jørgensen (Scleroseforeningen) som stedfortræder for Annelise Hansen.\nVedtægter for Handicaprdået vedtaget af Byrådet den 3. april 2017\n1. Besluttet at fritage Jens M. Larsen fra hvervet.\n2. Besluttet at udpege Bjarne Jørgensen (Scleroseforeningen) som stedfortræder for Annelise Hansen\nSagen kommer på dagsorden, fordi FGU Nordsjælland anmoder Gribskov Kommune om at udpege en repræsentant til den Forberedende Grunduddannelsesinstitution FGU Nordsjællands ordinære bestyrelse.\nat udpege en repræsentant for Gribskov Kommune til FGU Nordsjællands ordinære bestyrelse\nFormålet med sagen er, at Byrådet skal udpege ét medlem til den ordinære bestyrelse for den Forberedende Grunduddannelsesinstitution FGU Nordsjælland.\nIfølge Lov om institutioner for forberedende grunduddannelse har FGU Nordsjælland hidtil haft en midlertidig bestyrelse, som har haft til opgave at varetage de indledende opgaver samt vedtage standardvedtægten og bestyrelsessammensætningen for den ordinære bestyrelse.\nByrådet i Gribskov Kommune udpegede Mikkel Andersen (A) som kommunens repræsentant til den midlertidige bestyrelse for FGU institutionen. Byrådet traf beslutningen herom den 25. juni 2019 (punkt 159).\nDen midlertidige bestyrelse for FGU Nordsjælland har på bestyrelsesmødet den 2. maj 2019 vedtaget standardvedtægten og bestyrelsessammensætningen (vedtægten er vedhæftet dagsordenspunktet som bilag 3)\nDen ordinære bestyrelse\nDen ordinære bestyrelse kommer til at bestå af en repræsentant fra hver af kommunerne i institutionsområdet; i dette tilfælde drejer det sig om Allerød, Egedal, Furesø, Frederikssund, Halsnæs, Gribskov, Hillerød og Rudersdal kommuner. Derudover består den ordinære bestyrelse af:\nTo repræsentanter fra arbejdsgiver organisationer (A-siden) med stemmeret\nTo repræsentanter fra arbejdstager organisationer (B-siden) med stemmeret\nEn repræsentant fra institutioner for erhvervsrettet uddannelse med udbud af erhvervsuddannelser efter lov om erhvervsuddannelser med stemmeret\nTo medarbejderrepræsentanter med stemmeret\nEn tilforordnet medarbejderrepræsentant uden stemmeret\nEn tilforordnet elevrepræsentant uden stemmeret\nBestyrelsen har dermed 15 stemmeberettigede repræsentanter samt to repræsentanter uden stemmeret.\nBestyrelsens medlemmer skal tilsammen have kompetencer, der bidrager til at fremme institutionens aktuelle og fremadrettede virke. Det betyder, at der ved udpegning af medlemmer til bestyrelsen bør lægges vægt på en eller flere af følgende kompetencer:\nErfaring fra relevante ungdomsuddannelser\nErfaring fra arbejdsmarkedet for ufaglært beskæftigelse\nErfaring med uddannelsesudvikling og kvalitetssikring\nErfaring med ledelse og/eller organisation, herunder strategisk udvikling\nViden om eller erfaring med økonomi, herunder vurdering af budgetter og regnskaber\nDeadline for udpegning af repræsentanter for kommunerne i FGU Nordsjællands dækningsområde er fredag den 28. juni 2019.\nDen ordinære bestyrelse tiltræder på et konstituerende bestyrelsesmøde den 25. september 2019 kl. 14-16, hvor der på ny vælges formand og næstformand. Den midlertidige bestyrelse har truffet beslutning om, at den tilsvarende ophører fra og med denne dato.\nDen ordinære bestyrelse mødes 4 gange årligt jf. standardvedtægterne. Funktionsperioden for den bestyrelse, der tiltræder i 2019, varer frem til 30. april 2022.\nBaggrundsviden om Forberedende Grunduddannelse\nForberedende Grunduddannelse (FGU) er en forberedende uddannelse for unge mellem 15 og 24 år og erstatter tidligere forberedende tilbud til målgruppen, såsom produktionsskole, erhvervsgrunduddannelse (egu), almen voksenuddannelse (AVU) og forberedende voksenuddannelse (FVU) for unge under 25 år samt Kombineret Ungdomsuddannelse (KUU).\nForberedende grunduddannelse skal give eleven viden, kundskaber, færdigheder, afklaring og motivation til primært at gennemføre en ungdomsuddannelse eller alternativt opnå ufaglært beskæftigelse. Forberedende grunduddannelse skal gennemføres i et inkluderende læringsmiljø, hvor undervisningen bygger på åndsfrihed, ligeværd og demokrati og har til formål at bidrage til at\nForberedende grunduddannelse skal hovedsagelig kvalificere eleven til optagelse på en erhvervsuddannelse, men skal også kunne kvalificere eleven til optagelse på den 2-årige uddannelse til hf-eksamen (hf med eller uden overbygning) og andre gymnasiale ungdomsuddannelser. Uddannelsen skal endvidere give eleven mulighed for at få et kvalificeret fundament for at opnå beskæftigelse som ufaglært på arbejdsmarkedet, hvis dette er fastsat som målet i elevens uddannelsesplan.\nForberedende grunduddannelse består af tre tilbud alt efter elevens ønsker og behov: almen grunduddannelse, hvor fagligheden primært er forbundet med almene fag; produktionsgrunduddannelse, hvor fagligheden primært er forbundet med praktisk arbejde, værkstedsundervisning og opgaveløsning med henblik på produktion, herunder som erhvervstræning i samarbejde med virksomheder; og erhvervsgrunduddannelse, hvor fagligheden primært er forbundet med virksomhedspraktik på det private eller det offentlige arbejdsmarked tilvejebragt af den kommunale ungeindsats.\nInteresserede kan læse mere om forberedende grunduddannelse og FGU Nordsjælland ved at læse dokumenter vedhæftet dette dagsordenspunkt som bilag 1 og bilag 2.\nLov nr 698 af 08/06/2018 (Lov om institutioner for forberedende grunduddannelse)\nLov nr 279 af 26/03/2019 (Lov om ændring af lov om institutioner for forberedende grunduddannelse (Bestyrelsessammensætning)\nVedtægter for FGU Nordsjælland\n1. Besluttet at udpege Mikkel Andersen (A)\nFGU Generel information om FGU uddannelsen\nFGU Information om FGU Nordsjælland\nFGU Vedtægter for FGU Nordsjælland\nSagen forelægges udvalget med orientering om, at Styrelsen for Arbejdsmarked og Rekruttering (på vegne af Beskæftigelsesministeriet) og Udlændinge- og Integrationsministeriet har fremsendt decisionsskrivelser vedrørende beretning om revision af de sociale regnskaber for 2017 på områder med statsrefusion for Gribskov Kommune. Begge ministerier har bemærket sig, at revisionen ikke har forbehold på ministeriernes områder.\nGribskov Kommune har modtaget decisionsskrivelser fra henholdsvis Udlændinge- og Integrationsministeriet og Styrelsen for Arbejdsmarked og Rekruttering (på vegne af Beskæftigelsesministeriet) vedrørende løbende delberetning nr. 22 om revision af de sociale regnskaber for 2017. Delberetningen blev behandlet i Byrådet d. 16. april 2018 - Sag nr. 71. Decisionsskrivelserne er vedlagt sagen som bilag og sammenfatter de bemærkninger, som ministerierne har på baggrund af revisionens delberetning.\nResultat af gennemgang på Udlændinge- og Integrationsministeriets område\nDet fremgår af decisionsskrivelsen, at revisor hverken har forbehold eller revisionsbemærkninger på ministeriets område. Ministeriet finder det tilfredsstillende, at det er revisors opfattelse at personsagsområdet generelt administreres i overensstemmelse med gældende regler. Ministeriet finder det dog ikke helt tilfredsstillende, at revisor har konstateret fejl i de udvalgte sager om tilbud om integrationsprogram, da det er konstateret, at der ikke er givet tilbud til tiden. Fejlene har dog ikke umiddelbart refusionsmæssige konsekvenser.\nMinisteriet har bemærket sig, at revisor anser den tidligere givne revisionsbemærkning på området integrationsprogram for afsluttet.\nDet fremgår af decisionssskrivelsen, at revisor ikke har forbehold på Beskæftigelsesministeriets område.\nImidlertid bemærker styrelsen, at der igen er revisionsbemærkninger på områderne sygedagpenge og revalidering om generelt manglende rettidighed og opfølgning. Det skal bemærkes, at der i 2018 har været rettet fokus på overholdelse af rettidighed og opfølgning på de nævnte områder. Det forventes at revisionen vil anse revisionsbemærkningerne for afsluttet i forbindelse med delberetningen for regnskabsår 2018.\nStyrelsen har noteret, at det er revisors vurdering, at personsagerne generelt administreres i overensstemmelse med gældende regler. Der er dog fortsat en række områder, hvor der fortsat er behov for opmærksomhed. Det drejer sig hovedsageligt om den løbende sagsbehanding i forbindelse med opfølgning indenfor områderne; kontanthjælp, uddannelseshjælp, resssourceforløb og arbejdsløshedsdagpenge.\nStyrelsen har noteret sig, at det er revisors overordnede vurdering, at der generelt er etableret hensigtsmæssige og betryggende forretningsgange m.v. på personsagsområderne, herunder, at det tilrettelagte ledelsestilsyn og de interne kontroller vedrørende kvaliteten i sagerne, generelt fungerer tilfredsstillende.\nAdministrationen noterer sig, at der løbende år for år sker en positiv udvikling i sagsbehandlingen. Dette på trods af - at lovgivningen indenfor integrations- og beskæftigelssministeriets områder er ændret markant adskillige gange og forventes ændret igen med virkning fra 1. januar 2020.\nAdministrationen vurderer, at der i revisionsgennemgangen for 2018 ikke forventes bemærkninger.\nIndstiling i sagen blev rettet fra "Administrationen indstiller til udvalget Beskæftigelse og Unge" til "Administrationen indstiller til udvalget Beskæftigelse og Unge, Økonomiudvalget og Byrådet" i forbindelse med udsendelse af dagsorden til Økonomiudvalgets møde.\nAdministrationen indstiller til udvalget Beskæftigelse og Unge, Økonomiudvalget og Byrådet\nGribskov Kommune - decisionsskrivelse 2017 fra STAR.pdf\nGribskov Kommune - decisionsskrivelse 2017 fra UIM.pdf\nUdvalget Kultur, Erhverv og Oplevelsesøkonomi får sagen til orientering. Sagen handler om Gribskov Kommunes input til KKR Hovedstaden angående den kommende erhvervsfremmestrategi fra 2020, specifikt om input til det regionale kapitel for hovedstadsområdet i strategien.\nGribskov Kommune har orienteret KKR Hovedstaden om de prioriteter, som Gribskov Kommune har ønsket skal indgå i det regionale kapitel for hovedstadsområdet i den nationale erhvervsfremmestrategi.\nDet indsendte input til KKR er fremkommet efter behandling i Udvalget Kultur, Erhverv og Oplevelsesøkonomis behandling af spørgsmålet på udvalgets møde den 26.02.2019, pkt. 24. Nyt erhvervsfremmesystem - betydning og prioriteter, samt Økonomiudvalgets behandling den 05.03.2019, pkt. 36. Nyt erhvervsfremmesystem - betydning og prioriteter,\nHele svaret til KKR er vedlagt som bilag.\nOpsummering af gribskov Kommunes input til det regionale kapitel i erhvervsfremmestrategien fra 2020 og frem.\nGribskov Kommune fremhæver 4 områder, som vi ønsker skal indgå og prioriteres i det regionale kapitel:\nFokus på turisme med afsæt i stedbundne værdier og identitet - tværkommunalindsats med fokus på Nationalpark Kongernes Nordsjælland\nFokus på lokalefødevarer med afsæt i landbruget og fiskeriet\nFokus på netværk og klynger med udgangspunkt i tværkommunalt samarbejde\nFokus på infrastruktur i såvel fysisk som digital form\nI Gribskov Kommunes svar angives det ligeledes, at det i prioriteringen for 2020 og frem vil være afgørende, at Gribskov Kommune sammen med andre ligestillede yderkommuner i hovedstadsområdet kan sikres et stærkt aftryk til det regionale kapitel, der kan understøtte fremtidige udviklingsprojekter og etablering af nationale klynger på udvalgte, prioriterede områder. Det betones ligeledes, at det er afgørende, at det regionale kapitel sikrer en balanceret udvikling i hovedstadsområdet. Her ses det som en udfordring for Gribskov Kommune, hvis de økonomiske midler og prioriteringen alene understøtter projekter for områder, hvor fx virksomheder og universiteter ligger tæt på hinanden.\nI Gribskov Kommune har vi mange microvirksomheder, som typisk vil have sværere ved at koble sig på projekter og programmer end de små og mellemstore virksomheder vil have. Derfor kunne det med fordel i erhvervsfremmestrategiens vækstafsnit sikres, at der knyttes særligt fokus på microvirksomhedernes trivsel og udvikling.\nEndelig fokuseres på turismeområdet. Her anføres følgende i kommunens input:\n"Endelig bør der i relation til et styrket fokus på turisme sikres høj prioritet om en fælles tværkommunal indsats med fokus på Nationalpark Kongernes Nordsjælland, der forventes at blive en gennemgående vækstdriver på turismeområdet. Ideelt set ved regional støtte til netværk og klyngesamarbejde relateret til nationalparken"\nAdministrationen indstiller til udvalget Kultur, Erhverv og Oplevelsesøkonomi at anbefale Økonomiudvalget og Byrådet,\nat tage input til det regionale kapitel for Region Hovedstaden til efterretning\nInput til regionalt kapitel\nMødet begyndte klokken 17.34 med behandling af lukkede punkter. Mødepause fra klokken 17.54 til klokken 19.00. Byrådets spørgetid fra klokken 19.00 til klokken 19.23. Byrådsmødet genoptaget efter spørgetiden, klokken 19. 24 (behandling af åbne punkter). Mødet sluttede klokken 20.34.\nAlle, der arbejder med valget (tilforordnede, valgsekretærer, byrådsmedlemmer, partisekretærer mv.) inviteres til en valgcafe, som afholdes på valgaften både den 26. maj og den 5. juni. Cafeen holdes i byrådssalen på Rådhuset, og den begynder klokken 20.00. Der er tv og storskærm, så man kan følge med i valgets resultater.\nVenstres gruppe bestemte i forbindelse med fravær af Kim Valentin (V), at Sean Crawford (V) som medlem af Byrådet indtræder i udvalget Kultur, Erhverv og Oplevelsesøkonomi og deltager blandt andet i udvalgetsmødet den 4. juni 2019 (§ 28, stk. 2 LBK nr. 47 af 15.01.2019).\nRedegørelse over byudviklingsprojekter og arbejdet med tilpasning af ejendomsporteføljen taget til efterretning.\nGodkendt at 3 ubebyggede grunde kan udbydes til parcelhuse så vel som til rækkehuse.\nBesluttet at bemyndige administrationen til at forberede salg af 2 ejendomme.\n1. Godkendt anlægsprogram som grundlag for den videre projektering.\n2. Godkendt ny proces- og tidsplan.\n3. Besluttet at frigive rådighedsbeløbet til en del af de indledende aktiviteter.\n4. - 5. Udsat med henblik på en fornyet behandling af sagen i Udvikling, By og Land på baggrund af et bearbejdet beslutningsgrundlag.\n1. Besluttet, at processen for rekruttering af ny direktør sker efter de beskrevne vilkår.\n2. Besluttet, at en ny direktør for det tekniske område samt beskæftigelsesområdet ansættes på kontraktvilkår jf. rammeaftale om kontraktansættelse af chefer.\nØkonomiudvalgets beslutning af den 14. maj 2019, punkt 97:\n3. Ud over borgmesteren Anders Gerner Frost (G) blev følgende medlemmer af Økonomiudvalget udpeget til ansættelsesudvalget: Jannich Petersen (V), Birgit Roswall (V), Allan Nielsen (A), Jonna Præst (O), Jesper Behrensdorff (C), Michael Hemming Nielsen (Ø).\nBesluttet, at formand for udvalget Udvikling, By og Land og formand for udvalget Beskæftigelse og Unge skal inviteres med til ansættelsesudvalgets arbejde.


Canadisk megastjerne åbner Pop up-butik i Danmark : Nyheder om retail og detailhandel - Udvikling og tendenser om butik og detail\nBilledet er fra Justin Biebers Instagramprofil. Her ses han iført en af sine egne trøjer.\nOnsdag den 31 maj 2017 kl. 09:06 - Kilde: MetroXpress\nDer vil helt sikkert ligge stimer af teenagere i kø foran denne superstjernes pop up-butik i Århus, som åbner den 2. juni.\nDen canadiske popstjerne Justin Bieber åbner en pop-up-butik i Aarhus midtby i forbindelse med sin koncert i Danmark. Det skriver Metroxpress.\nButikken åbner den 2. juni i forbindelse med Justin Biebers koncert, som finder sted på Jysk væddeløbsbane mandag den 5. juni.\nButikken er åbnet i samarbejde med den danske modeentreprenør Rasmus Storm, og den sælger blandt andet Justin Biebers egen modekollektion, som han har skabt i samarbejde med modeskaberen Jerry Lorenzo, der tidligere har arbejdet sammen med Kanye West.\n- Vi er naturligvis stolte over at hoste verdenspremieren på Justin Biebers meget hypede tour-merchandise i Aarhus. Det er en naturlig forlængelse af, at sidste års pop-up i København globalt set var et highlight blandt Bieber-pop-ups, siger Rasmus Storm i en pressemeddelelse.\n- Der er samtidig en enorm opmærksomhed på Danmark, når det gælder progressiv livsstil, kunst og kreativitet, så det er naturligt, at vi nu lægger lokaler til en pop-up i Europas Kulturhovedstad fra fredag den 2. juni, forklarer han.\nLÆS OGSÅ: Boozt.com i samarbejde med sportsbrand og popstjerne\nVerdenskendt designer er gået konkurs


brexit 10 - FiskerForum\nPost Category:Nyheder / Politik\nEuropa-Kommissionsformanden Jean-Claude Juncker tror fuldt og fast på en Brexit-aftale i november måned og han mener chancen for en aftale er blevet større de seneste døgn. Sådan faldt udtalelserne fra…\nFortsæt med at læse EUs Juncker optimistisk omkring en Brexit-aftale\nBrexit-forhandlingerne er gået i stå\nEUs rådspræsident Donald Tusk tror dog stadig på et kompromis om Brexit, trods EU-lederens udfald mod Theresa Mays Brexit-forslag forleden til ledermødet i Salzburg i Østrig. Her kritiserede han blandt…\nFortsæt med at læse Brexit-forhandlingerne er gået i stå\nTiden nærmer sig for en hård Brexit\nDet vil sige, at risikoen for at Storbritannien forlader EU uden en egentlig Brexit-aftale er mere end overhængende og datoen for »Point of no return« nu kun er måneder væk.…\nFortsæt med at læse Tiden nærmer sig for en hård Brexit\nNu lyder det fra briterne selv, »Brexit – is it worth it?\nDen dybe splittelse der over den sidste måned har vist sig i kølvandet på Theresa Mays Brexit-aftale, har nu fået flere og flere briter til at støtte op om en…\nFortsæt med at læse Nu lyder det fra briterne selv, »Brexit – is it worth it?\nForsigtighedsprincippet har været EU´s tilgang til Brexit-forhandlingerne, men det Europæiske fællesskab har nu med Rådets formand Donald Tusk fraviger nu dette og skærper tonen overfor briternes seneste forslag. »Hvis det…\nFortsæt med at læse En blød Brexit-aftale syntes længere væk end nogensinde\nBrexit ind i en afgørende fase\nDen vigtige Brexitaftale mellem EU og Storbritannien, ligger nu i hænderne på Premierminister Theresa May, der nu selv har taget styringen i forhandlingerne med EU, sammen med den nye Brexitminister…\nFortsæt med at læse Brexit ind i en afgørende fase\nPost Category:Nyheder / Områder\nBekymringen om et aftaleløst Brexit, blev givet videre af Vivian Motzfeldt, der som formand for kultur, kirke og Udenrigsanliggende i Grønland og landstyrets repræsentant, mødtes med EU´s Chefforhandler for Brexit…\nFortsæt med at læse Brexit uden aftale er også et problem for Grønland\nTidligere konservativ støtte for den britiske regeringschef Theresa May, ex.undervisningsminister Justine Greening, opfordrer nu til ny afstemning om britisk EU-medlemskab, skriver The Times. Den britiske regeringsleders forhåbninger om at få…\nFortsæt med at læse Britisk top-politiker ønsker ny Brexit-afstemning\nFiskerne havde håbet på et britisk udspil, der mere lignede det, der gælder for fiskeriet i dag. Hvidbogen om brexit, som den britiske regering offentliggjorde torsdag, vælkker lang fra begejstring…\nFortsæt med at læse Danske fiskere skuffede over brexit-hvidbog\nHvis den Britisk Regering ikke selv tror på en aftale med EU, hvem gør så. For netop den Britiske Regering forbereder sig iøjeblikket på et brexit, helt uden aftale. Trods…\nFortsæt med at læse Har Briterne selv mistet troen på en Brexit-aftale


Cykelløb for udsatte børn i Kgs. Lyngby - BROEN Lyngby-Taarbæk\nOm BROEN Lyngby-Taarbæk\nCykelløb for udsatte børn i Kgs. Lyngby\nHoldet ved BROEN Danmark Rundt 2017 begyndte turen fra Folkemødet på Bornholm (foto: BROEN Danmark)\nI uge 25 går startskuddet for anden gang til cykelløbet BROEN Danmark Rundt, som i 2018-udgaven cykler fra Helsingør til Skagen til fordel for udsatte børn og unge i Danmark. På første etape mandag 18. juni cykler feltet igennem Lyngby-Taarbæk og besøger den lokale og spritnye BROEN-afdeling.\nKlar til at bygge bro for udsatte børn\n”Vi er så begejstrede for at kunne tage imod ’BROEN Danmark Rundt’ på første dag af løbet over de fem dage fra Helsingør til Skagen. Faktisk er det noget af det første, som vi er med til at arrangere i vores forening BROEN Lyngby-Taarbæk, som kun er et par måneder gammel,” siger Isabelle Jørgensen, lokalformand i den nystartede BROEN Lyngby-Taarbæk.\nI BROEN Lyngby-Taarbæk, som kun er et par måneder gammel, er man netop lige kommet på plads, og den frivillige forening er nu klar til at gøre en forskel for de børn og unge i kommunen:\n”Vi opstod lidt på trods, fordi der i vinterens løb var en diskussion om, hvorvidt vi overhovedet har fattige børn i vores kommune. Og det må vi desværre konstatere, at vi har, selv om langt de fleste børn lever i familier, hvor der er ressourcer og overskud til, at de kan til noget i fritiden. Men vi ønsker, at alle børn skal have muligheden, uanset forældrenes situation. Og det er vi klar til at gøre noget for nu,” siger Isabelle Jørgensen.\nInitiativtagerne til BROEN Danmark Rundt er erhvervsmand Flemming Bøgely og Christiansborg-politiker Kristian Thulesen-Dahl. Velgørenhedsløbet afholdes for andet år i træk, og feltet forventer i år at samle flere penge ind end sidste års 375.000 kroner.\nDet sammentømrede cykelhold består 25 engagerede personer fra forenings- og erhvervslivet samt fra partier på tværs af den politiske scene. Rytterne skal cykle mere end 800 kilometer i løbet af fem dage i den gode sags tjeneste. Ruten går over Storebælt og Lillebælt, og rytterne besøger blandt andet landets fire største byer i rækkefølgen København, Odense, Aarhus og Aalborg.\nUndervejs vil cykelrytterne besøge flere af BROENs lokale afdelinger og slå et slag for foreningernes arbejde for udsatte børn i lokalområdet, herunder i Lyngby-Taarbæk.\nBROEN Lyngby-Taarbæk og BROEN Herlev er værter ved depot, når deltagerne kommer i mål, ved Zenliv Sundhedscenter i Kgs. Lyngby mandag 18. juni klokken cirka 15.45. Pressen er meget velkommen til at deltage og lave interviews med deltagere, arrangørerne mv. BROEN Herlev medvirker ved dette depot, da ruten desværre ikke kommer forbi Herlev på årets tur gennem Danmark.\nKontakt BROEN Lyngby-Taarbæk\nTlf: 2178 4217


Udkast: Ideoplæg til partnerskab mellem C:NTACT, Frederiksberg Kommune og Bikubenfonden - PDF\nDownload "Udkast: Ideoplæg til partnerskab mellem C:NTACT, Frederiksberg Kommune og Bikubenfonden"\n1 Udkast: Ideoplæg til partnerskab mellem C:NTACT, Frederiksberg Kommune og Bikubenfonden Fondenes Hus Otto Mønsteds Gade 5 DK-1571 København V Tlf. (+45) C:NTACT fra organisation på det sociale område til socialøkonomisk virksomhed 20. december 2014 Baggrund: C:NTACT er en selvstændig erhvervsdrivende fond, som er vokset ud af Betty Nansen Teatret. C:NTACT har til huse på Edisonscenen på Frederiksberg. C:NTACT fremhæves som en best case på sit felt i Danmark i kulturlivet, blandt relevante fageksperter og på ministerielt niveau, hvor både den tidligere og nuværende kulturminister fremhæver institutionens virke og arbejdsmetoder. Også C:NTACTS egne og eksterne evalueringer af metodernes sociale effekt på både deltagere og publikum er både positive og perspektivrige. Mens C:NTACT rent fagligt og i forhold til formålet om at bidrage til social udvikling og integration høster stor anerkendelse, står organisationen på en brændende platform, hvor den fortsat er afhængig af en betydelig ekstern støtte og finansiering, men hvor de forventede fondsbevillinger og offentlig finansiering ikke kommer i hus. C:NTACTs succes er således ikke økonomisk bæredygtig. C:NTACT har siden sin etablering modtaget 28 mio. kroner fra Bikubenfonden, som gennem en årrække støttet flere initiativer og projekter med kultur som driver for udvikling på det sociale område. Senest med en bevilling i december 2011 på i alt op til kr. Der har været tale om relativt ubundne midler, som er blevet anvendt til både udviklingsprojekter og regulær drift af organisationen. Bikubenfonden har med sit strategireview fra 2013 et ønske om at intensivere investeringerne i indsatser, hvor kulturen anvendes som driver på det sociale område, men har samtidig øget sit fokus på at skabe bæredygtighed og en større viden af kulturens effekter på det sociale område. For at undgå en situation hvor fonden fortsat yder direkte støtte til drift af teatret, har fonden for bevillingerne for stillet krav om, at organisationen skulle matche de af fonden bevilgede midler, for at disse bliver udløst ud fra følgende investeringsmodel: /2013: 4 mio. kr / 2014: Et beløb svarende til det beløb., der bevilges fra andre fonde, virksomheder eller ministerier på op til 2 mio. kr /2015: Et beløb svarende til det beløb., der bevilges fra andre fonde, virksomheder eller ministerier op til 1,5 mio. kr. Den faldende bevillingskurve fra Bikubenfondens side med et indbygget incitament til en øget forretningstænkning og fundraising fra anden side - har således ikke vist sig som tilstrækkeligt springbræt for C:NTACT til at styrke den økonomisk\n2 bæredygtige forretning. Den egenkapital organisationen har opbygget gennem de seneste år på kr. (efter budgetåret 2013/14) vil desuden kun kunne holde produktioner og organisation kørende i en stærkt begrænset periode. Der bør derfor allerede på nuværende tidspunkt udvikles alternative og visionære samarbejdsmodeller, hvis den negative spiral med afskedigelser og indskrænkning af C:NTACTs produktioner skal vendes til en ny start for organisationen. Ambition for et nyt C:NTACT: Parterne arbejder ud fra den fælles vision om at transformere C:NTACT fra en stærkt donorafhængig organisation på det socialkulturelle område til en bæredygtig socialøkonomisk virksomhed. Virksomheden er fortsat hele Danmarks største og mest nyskabende ungdomsteater, men påtager sig nu et mere vidtrækkende socialt ansvar på flere niveauer fx i forhold til socialt sårbare unge i fare for at falde uden for uddannelsessystem og arbejdsmarked. C:NTACT er fortsat ungdomsscene for dialogteater, men også et åbent og levende samlingspunkt for unge, der søger en alternativ arena til de steder, hvor de har oplevet at møde en social barriere for succes; det være sig fx uddannelsessystemet, arbejdsmarkedet, eller et ekskluderende natteliv, der ikke rummer de socialt udsatte eller hvor det ensomme og isolerede ungemenneske ikke kan eller tør søge hen. C:NTACT er kendt i hele landet som en best case på et sted, der giver kultur til et godt liv for udsatte børn og unge: Virksomheden faciliterer året rundt en støttende ung-til-ung-indsats, hvor unge hjælper hinanden til socialt og dannelsesmæssigt fodfæste. C:NTACT er blevet et vigtigt flagskib i Frederiksberg Kommunes omdømme som en vital og socialt ansvarlig kommune, der yder en indsats for alle sine borgere også de unge. C:NTACT er en lærende organisation, hvor effekten af virksomhedens arbejde måles systematisk, så de ønskede resultater altid kan dokumenteres. C:NTACT har opnået en ny æra og fundet et nyt flow. Virksomhedens turn around anerkendes i alle relevante miljøer og giver inspiration og viden til andre af landets socialøkonomiske virksomheder på det sociokulturelle område. Hovedindsatser: Parterne bag visionen ønsker at retænke C:NTACT som en socialøkonomisk virksomhed på alle niveauer: 1) C:NTACT er socialøkonomisk i den forstand, at det overskud der genereres geninvesteres i virksomheden med henblik på at muliggøre en større positiv samfundsmæssig effekt. 2) C:NTACT agerer på markedsvilkår, men konkurrerer på andre betingelser end dens konkurrenter, hvilket understøttes af den ændrede lovgivning. 3) C:NTACT har en løbende produktion af konsulentydelser, ligesom der altid er tilknyttet lønnede medarbejdere med en social udsathed ansat i virksomheden. 4) C:NTACT er økonomisk baseret på gensidigt forpligtende partnerskaber, der styrker organisationens eget incitement og mulighed for at generere omsætning. Side 2\n3 Virksomhedens hovedaktiviteter er alignet med virksomhedens overordnede forretningsmodel: Organisering: Der lægges op til en organisationsændring af C:NTACT: Organisationen strukturers omkring tre indsatsområder: National afdeling, internationalafdeling og en socialøkonomisk driftsafdeling. Der nedsættes en følgegruppe for C:NTACT, hvor partnerne (Frederiksberg Kommune og Bikubenfonden) er repræsenteret. Bestyrelses- og ledelseslag udbygges med forretningsmæssige kompetencer. Bestyrelse Følgegruppe National afdeling International afdeling Socialøkonomisk driftsafdeling Side 3\n4 Millioner kr. Økonomi/ finansieringsmodel: Udviklingen i C:NTACTs indtægtskilder har bevæget sig fra en blanding af flere kilder til primært at bygge på bevilling fra Bikubenfonden og egenindtjening gennem salg af Task-force og Workshops: UM/EU 5 Staten 4 Kommuner 3 Andre fonde 2 Egenindtjening 1 Bikubenfonden / / / / / / / / / 2014 For at stabilisere virksomhedens økonomi baseres finansieringsmodellen på nedenstående investeringer fra partnerne i en periode på op til 4 år, indtil virksomhedens turn around er gennemført: Bikubenfonden: Bikubenfonden øger det økonomiske engagement til op mod 4 mio. kr. i en kortere årrække, hvorefter beløbet gradvist nedjusteres. Til forskel fra den tidligere bevilling, vil midlerne i denne bevilling være strategiske udviklingsmidler og betinget af, at organisationen indgår strategiske partnerskaber, der skal bidrage til at sikre, at C:NTACT også bliver i stand til at udvikle sig strategisk, organisatorisk og forretningsmæssigt. Side 4\n5 Bikubenfonden tilbyder desuden løbende sparring og deltagelse i vidensnetværk med fondens andre investeringer på det sociale område, som fx det århusianske tournéteater Opgang 2, Musikstarter og Kulturboost. Frederiksberg Kommune: Frederiksberg Kommune stiller fra Q og frem Edison scenen til rådighed uden beregning og forpligter sig til køb af C:NTACTS konsulentydelser for minimum 1,6 mio. kroner årligt. Kommunen stiller desuden uden beregning en medarbejder til rådighed med specialisering i beskæftigelse af arbejdsledige unge. Parternes udbytte: Parterne indgår som en del af partnerskabet aftaler om at iværksætte særlige indsatser eller projekter, som tager afsæt i parternes interesseområder. Dette kunne fx være kommunens behov for indsatser på skoleområdet, inklusion eller forandringsledelse og kompetenceudvikling af kommunens medarbejdere eller fondens prioriterede spor såsom fx hjemløshed, sårbare familier eller anbragte børn. Det organisatoriske og forretningsmæssige fokus vil sikre, at finansieringen af C:NTACTs aktiviteter efterhånden spredes ud på flere finansieringskilder, hvorved Bikubenfondens andel af finansieringen vil falde. Næste skridt: Der udarbejdes på baggrund af nærværende ideoplæg en gensidigt forpligtende partnerskabsaftale mellem C:NTACT, Frederiksberg Kommune og Bikubenfonden. Samarbejdsaftalen kan og bør løbende udvides med flere partnerskaber med andre kommuner (fx Københavns Kommune og Høje-Taastrup Kommune), andre fonde (fx Mærskfonden eller Egmont Fonden om produktion af særlige forestillinger) og erhvervspartnere (fx en fast erhvervspartner fra den finansielle sektor, som ønsker at gøre brug af C:NTACTS ydelser). Alle inviteres som en del af partnerskabsaftalen til at indgå i virksomhedens følgegruppe. Side 5


Bliv udstiller på årets sundhedsteknologiske konference, Driving Health Tech 2016, den 14. november i Aarhus. Har du et helt nyt produkt, en idé eller fremtidig løsning, som du brænder for at vise 250 nøglepersoner i sundhedsteknologi branchen, så er chancen her.\nTracking, apps, telemedicin, robotteknologi, medicobusiness, kunstig intelligens, 3D-print. Ja kort sagt, Driving Health Tech 2016 giver indblik i en lang række nye teknologier og muligheder - og sætter spot på den spændende udvikling, der netop nu er i gang inden for sundhedsteknologi, og ikke mindst på teknologiens rolle i fremtidens samfund. Det er Ingeniørforeningen IDA, der står bag konferencen, og de tilbyder også dig mulighed for at blive udstiller på dagen, hvor hele branchen er samlet for at blive inspireret, netværke og få den sidste nye viden.\nDet hele foregår mandag den 14. november 2016 i hjertet af Aahus på Centralværkstedet/Smedien, Værksmestergade 7–9. Læs mere\nHvad får du som udstiller?\nDu kommer i kontakt med op til 250 ingeniører, startups, beslutningstagere, forskere og øvrige der beskæftiger sig med sundhedsteknologi.\nDu bliver markedsført med din virksomheds/organisations logo til medlemmer i Ingeniørforeningen IDA.\nDu får stillet et bord og to stole til rådighed.\nDu får tre ekstra billetter til konferencen – ud over billetter til dem, der står på standen.\nPris for udstiller er 5.000,- kr.\nIngeniørforeningen IDA gør opmærksom på, at konferencen primær består af oplægsspor. Der er dermed kun et begrænset antal stande til salg. Konferencedeltagerne har mulighed for at besøge jeres stande i pauser og under spisning.\nFor tilmelding og yderligere information kontakt venligst netværkskoordinator Anne-Mette Bach, Ingeniørforeningen, IDA, T. +45 3318 9700, amb@ida.dk.\nDu kan læse mere om konferencen, Driving Health Tech 2016, på universe.ida.dk\nSe specifik udstillerinformation\nNår dansk teknologi finder vejen gennem nåleøjet til et stort internationalt forskningsprojekt fr...


Om at leje feriehus. booking.visitnordjylland.dk administreres af VisitKerteminde (CVR: ). - PDF\nOm at leje feriehus. booking.visitnordjylland.dk administreres af VisitKerteminde (CVR: ).\nDownload "Om at leje feriehus. booking.visitnordjylland.dk administreres af VisitKerteminde (CVR: 30588298)."\n1 Om at leje feriehus booking.visitnordjylland.dk administreres af VisitKerteminde (CVR: ). Hjemmeside og system er lavet for, at gøre det nemmere for dig som gæst når du skal besøge Kerteminde. Hvad enten der er tale om en enkelt overnatning, teamoplevelser, feriepakker eller noget helt fjerde, kan du finde det her på siden. Nedenfor er lejeaftalerne som du ligeledes vil møde til slut i bestillingsformularen når du booker. Opstår der spørgsmål eller andet undervejs, kontakt da VisitKerteminde på tlf Leje af feriehuse via VisitKerteminde 1. Lejebevis Lejebeviset bekræfter den indgåede lejeaftale mellem lejer og ejer, idet Kerteminde Turistbureau (herefter VisitKerteminde) forestår formidlingsarbejdet mellem disse. Den indgåede lejeaftale, omfatter den nævnte feriebolig med tilhørende specifikationer. Aftaler mellem lejer og VisitKerteminde, der ændrer, modificerer eller ophæver disse lejebetingelser, skal være skriftlige for at have gyldighed. Sådanne evt. ændringer medfører ikke, at lejebetingelsernes øvrige bestemmelser - hverken enkeltvis eller i sin helhed - bliver ugyldige. 2. Deltagere / anvendelse Ferieboligen må ikke bebos af flere personer end det i kataloget og på lejebeviset anførte personantal - herunder børn (over 4 år). Husdyr må kun medbringes, såfremt det fremgår af lejebeviset. Der kan ved specielle tilfælde laves en aftale med VisitKerteminde mod betaling af et gebyr, for at flere personer end det anførte i ejendommens beskrivelse bo i huset i lejeperioden. 3. Rengøring / ansvar Lejer er kontraktmæssigt forpligtet til at renholde det lejede, og skal ved lejemålets afslutning, efterlade dette i ryddelig stand. Evt. manglende oprydning ved afrejse (formidlers skøn) vil blive udført for lejers regning. Slutrengøring er obligatorisk. Lejer er ansvarlig overfor alt, hvad der forefindes i ferieboligen i den lejede periode. Skulle der opstå skader, er lejer forpligtet til omgående at underrette VisitKerteminde herom. Ikke meddelte skader før afrejse, vil blive udbedret for lejers regning. Skader der opstår i lejeperioden, se i øvrigt vore forsikringsbetingelser, vil blive udbedret snarest muligt og skal erstattes inden afrejse. Der er ikke fra VisitKertemindes side tegnet forsikring, som dækker lejerens person eller ejendele i lejeperioden. 4. Betalingsbetingelser Ved lejeaftalens indgåelse, fremsender VisitKerteminde bekræftelse og lejebevis til lejer. Samtidig forfalder 50% af lejen til betaling, samt evt. ekspeditionsgebyr. Det resterende lejebeløb skal - på grund af VisitKertemindes betalingsforpligtelser over for ejer - være VisitKerteminde i hænde 14 dage før\n2 lejeperiodens begyndelse. Ved booking senere end 14 dage før lejeperiodens begyndelse, er hele beløbet forfaldent til betaling ved modtagelse af lejebeviset. Såfremt det fulde lejebeløb ikke er rettidigt indbetalt, kan VisitKerteminde uden varsel annullere lejeaftalen. Ved leje af en feriebolig samme dag som lejen påbegyndes, skal det fulde beløb betales inden nøgleudlevering. Alle priser er excl. el, varme, telefon, vand, rengøring, ekstra inventar mm. Disse ydelser opkræves særskilt. 5. Depositum VisiKerteminde er berettiget til at opkræve et depositum, som opkræves sammen med 2. rate betalingen, hvis det tydeligt står anført i forbindelse med bookingen. Depositummet, der tjener som sikkerhed for lejers forpligtelser, returneres senest 2 uger efter afrejse, når tilfredsstillende kontrol af ferieboligen er udført. Forbrug af strøm, olie m.m. modregnes i depositum, men skal afregnes ved afrejsen. 6. Reklamationer Skulle der mod forventning være reklamationer i forbindelse med den lejede feriebolig, skal dette meddeles VisitKerteminde senest 48 timer efter indflytning. Ved reklamationer i forbindelse med rengøring, skal VisitKerteminde underrettes umiddelbart efter indflytning. I modsat fald hæfter lejer for eventuelle fejl og mangler jf Afbestilling Ved opsigelse af lejemål inden 60 dage før påbegyndelse af lejeperioden, betales 10% af bruttolejen, dog min. kr Ved senere opsigelse betales hele lejebeløbet 100%. Ved ændring af lejemålet indtil 60 dage før lejeperiodens påbegyndelse, beregnes et gebyr på kr Herefter er ændring af lejebeviset ikke længere muligt. Ved annullering tilbagebetales evt. ekspeditionsgebyr ikke. 8. Force majeure Lejeaftalen kan opsiges uden varsel fra VisitKerteminde side, som følge af force majeure, strejke og epidemiske sygdomstilfælde el. lign. 9. Trykfejl VisitKerteminde tager forbehold for evt. billede- og trykfejl. 10. Værneting Alle tvister mellem VisitKerteminde og lejer, skal anlægges ved Odense Byret, der er aftalt værneting.\n3 VisitKerteminde generelle betingelser for online booking af overnatning OMFANG Nedenstående generelle betingelser er gældende for bookinger gennemført via VisitKertemindes online systemer, herunder booking af sommerhuse med eventuelle ekstraservices m.v. Foruden VisitKerteminde egne generelle betingelser gælder derudover de enkelte sommerhusudlejeres egne bestemmelser, som anført under salgs- og forretningsbetingelser på bookingsiden. RESERVATIONER Enhver reservation eller booking af overnatning, som gennemføres på VisitKerteminde online systemer vil, såfremt den er blevet korrekt gennemført, blive bekræftet direkte på skærmen samt med en til Dem som kunde og til den pågældende overnatningsudlejer. Denne er en bekræftelse af, at det pågældende overnatningssted er til Deres disposition i det i bookingen anførte tidsrum og til den i bookingen anførte pris. VisitKerteminde påtager sig intet ansvar for fejl eller uoverensstemmelse, som måtte opstå efterfølgende, herunder afvigelser i bestillingen i forhold til Deres bekræftelse. Dette vil være et direkte anliggende mellem Dem og overnatningsstedet. Der henvises nærmere herom til afsnittet Ansvarsfritagelse- og maksimum for et eventuelt ansvar BETALING Såfremt intet andet er anført, sker betalingen for opholdet direkte til via betalingssiden og via ratebetaling såfremt dette er anført i lejeaftalen. Enhver forespørgsel eller tvist omkring opholdet, er et anliggende mellem Dem og den pågældende udlejer og er dermed VisitKerteminde uvedkommende. Enhver tvist omkring selve betalingen af Deres ophold, er et anliggende mellem Dem VisitKerteminde og derved udlejeren uvedkommende. ÆNDRING OG ANNULLERING AF RESERVATIONER Såfremt De måtte ønske at annullere en bekræftet booking, skal dette ske direkte til VisitKerteminde, dvs. Kerteminde Turistbureau, dog senest 14 dage forinden opholdet, ellers ser VisitKerteminde sig ret til, at tage et annuleringsgebyr. Dette udgør 20% af bruttolejen, dog min. 750 kr. Ændringer af en reservation, som eksempelvis en forlængelse af Deres ophold, kan desværre ikke foretages i booking systemet, men skal håndteres som en annullering af Deres oprindelige bestilling og en efterfølgende ny booking eller alternativt direkte hos overnatningsstedet. Såfremt overnatningsstedets annulleringsbetingelser overholdes, vil dette ikke medføre ekstra omkostninger. PRISER Alle priser angivet i VisitKerteminde systemer er opdateret direkte af overnatningsstedet selv, og er dermed overnatningsstedets egne individuelle priser. Disse priser er gældende i det øjeblik bookingen indgåes og bekræftes umiddelbart efterfølgende på .\n4 VisitKerteminde påtager sig intet ansvar for rigtigheden af disse priser, idet de håndteres af overnatningsstedet selv, direkte i VisitKertemindes online system. Der beskrives nærmere herom i afsnittet Ansvarsfritagelse- og maksimum for et eventuelt ansvar ANDET Alle informationer i VisitKerteminde online systemer er opdateret med yderste omhu. VisitKerteminde påtager sig intet ansvar for eventuelle fejl, der er sket i forbindelse med inddateringer af informationer, herunder fejl eller uoverensstemmelser, opstået på baggrund af datatransmission. ANSVARSFRITAGELSE- OG MAKSIMUM FOR ET EVENTUELT ANSVAR VisitKerteminde har indgået aftaler med overnatningsstederne om at formidle en række nøgleoplysninger omhandlende priser og ledighed (availability). Oplysningerne hidføres fra og opdateres af de enkelte overnatningssteder selv. Som følge af, at VisitKerteminde ikke kan validere oplysningerne eller om disse opdateres behørigt, er VisitKerteminde uden ansvar for om, de formidlede oplysninger er korrekte, måtte være ændret eller at de enkelte sommerhusudlejere efterfølgende disponerer anderledes. De kan derfor ikke rejse krav overfor VisitKerteminde uanset på hvilket grundlag et sådan krav rejses. VisitKerteminde er ikke ansvarlig for forstyrrelser, manglende transmission eller nedbrud på Internettet eller hos VisitKertemindes Internetudbyder, uanset årsag. Såfremt VisitKerteminde er ansvarlig for en hændelse, er ansvaret begrænset til et erstatningsansvar, og erstatningen kan ikke overstige kr LOVVALG OG VÆRNETING Enhver tvist i henhold til VisitKertemindes sytemer afgøres efter dansk ret og ved Sø og Handelsretten i København eller efter VisitKertemindes valg ved Deres normale værneting. Du kan kun foretage bestilling på Efter bestilling modtager du først en elektronisk ordrebekræftelse og senere et lejebevis pr . VisitKertemindes handelsbetingelser Betaling Ved lejeaftalens indgåelse, fremsender VisitKerteminde bekræftelse og lejebevis til lejer. Samtidig forfalder 50 % af lejen til betaling såfremt der er tale om et feriehus, er der tale om andre overnatningstyper forfalder 100% af beløbet, samt evt. afbestillingsforsikring og ekspeditionsgebyr. Det resterende lejebeløb skal - på grund af VisitKertemindes betalingsforpligtelser overfor ejer - være VisitKerteminde i hænde 60 dage før lejeperiodens begyndelse. Ved sen bestilling Ved bestilling senere end 60 dage før lejeperiodens begyndelse, er hele beløbet forfaldent til betaling ved modtagelse af lejebeviset. Såfremt det fulde lejebeløb ikke er rettidigt indbetalt, kan VisitKerteminde uden varsel annullere lejeaftalen. Ved bestilling mindre end 24 timer før ankomst, bedes rettet henvendelse til det ansvarlige bureau for at sikre, at bestillingen er blevet ekspederet.\n5 El varme og vand Alle priser er excl. el, varme, telefon, vand, ekstra inventar mm. Disse ydelser opkræves særskilt. Sengelinned og morgenmad Alle priser er excl. Sengelinned og morgenmad, med mindre det står anført på lejeaftalen. Er aftalen indgået med et Ole Lukøje B&B, er morgenmad inkl. i prisen. Dette kan afbestilles, dog kun direkte til B&B værten. Fortrydelsesret feriehus. Der er ikke fortrydelsesret efter forbrugeraftalelovens 17, da der er tale om køb/bestilling af indkvartering i et feriehus. Derimod er der altid mulighed for afbestilling, som gennemgås herunder. Fortrydelsesret B&B, Privat indkvartering, vandrehjem, hotel, kro og camping Opsigelse Ved opsigelse af lejemål inden 60 dage før påbegyndelse af lejeperioden, henvises til lejebetingelserne øverst på siden. Ændringer Ved ændring af lejemålet indtil 60 dage før lejeperiodens påbegyndelse, henvises til lejebetingelserne øverst på siden. Annullering Ved annullering tilbagebetales evt. ekspeditionsgebyr og forsikringspræmie ikke. Afbestilling pga. sygdom / Forsikring Vi anbefaler, der tilkøbes en Feriehuslejerforsikring eller som minimum en sygdomsafbestillingsforsikring uden selvrisiko. VisitKerteminde formidler salg af disse forsikringer, som tegnes hos: Europæiske Rejseforsikring A/S Frederiksberg Alle 3 DK-1790 København V Forsikringsbetingelser Forsikringsbetingelserne findes i menuen til venstre og fremsendes gerne på opfordring. Præmien fremgår ligeledes på hjemmesiden. Ved annullering tilbagebetales forsikringspræmien ikke. Reklamationsret Hvis der opstår utilfredshed, skulle der være mangler eller lign. i den lejede bolig, skal dette meddeles til overnatningsudbyderen mundtligt indenfor 48 timer fra ankomst. VisitKerteminde frasiger end hvert ansvar, da dette vedrører overnatningsstedet. Forbehold Lejeaftalen kan opsiges uden varsel fra VisitKertemindes side som følge af almindelige force majeure, strejke m.m. eller andre forhold, som VisitKertemindes partnere ikke har indflydelse på. Reg. 2348